
ΝΤΟΥΜΠΡΟΒΝΙΚ
“ΣΤΟ ΜΕΣΑΙΩΝΙΚΟ ΠΑΡΑΜΥΘΙ ΤΗΣ ΑΔΡΙΑΤΙΚΗΣ”
5 ΗΜΕΡΕΣ ΟΔ-ΑΕΡ

1Η ΗΜΕΡΑ: ΘΕΣΣΑΛΟΝΙΚΗ - ΤΙΡΑΝΑ - ΠΟΝΤΓΚΟΡΙΤΣΑ 
Αναχώρηση νωρίς το πρωί από τα γραφεία μας και, μέσω Εγνατίας Οδού με ενδιάμεσες στάσεις (Βέροια, Κοζάνη, Καστοριά), φτάνουμε στον συνοριακό σταθμό της Κρυσταλλοπηγής. Μετά τις διαδικασίες των συνόρων, συνεχίζουμε τη διαδρομή μας δίπλα στην πανέμορφη λίμνη Οχρίδα και, μέσω Πόγραδετς, φτάνουμε αργά το μεσημέρι στα Τίρανα. Κατά την περιήγησή μας στην αλβανική πρωτεύουσα, θα γνωρίσουμε το ιστορικό της κέντρο και τα σημαντικότερα αξιοθέατά της, όπως τον Ορθόδοξο Καθεδρικό Ναό της Αναστάσεως, την κεντρική πλατεία Σκεντέρμπεη, το Κοινοβούλιο, το παλαιότερο τζαμί της χώρας, το Προεδρικό Μέγαρο και το Πανεπιστήμιο. Στη συνέχεια, αναχωρούμε για την Ποντγκόριτσα, όπου θα γίνει η άφιξη στο ξενοδοχείο, η τακτοποίηση στα δωμάτια, το δείπνο και η διανυκτέρευση.
 2Η ΗΜΕΡΑ: ΜΠΟΥΝΤΒΑ - ΚΟΤΟΡ - ΝΤΟΥΜΠΡΟΒΝΙΚ BY NIGHT 
Μετά το πρωινό, αναχωρούμε για τη γραφική Μπούντβα, μια από τις αρχαιότερες πόλεις της Αδριατικής, όπου θα περιηγηθούμε στο μεσαιωνικό της κέντρο και θα έχουμε ελεύθερο χρόνο στο κοσμοπολίτικο αυτό θέρετρο. Επόμενος σταθμός το μαγευτικό Κότορ, Μνημείο Παγκόσμιας Κληρονομιάς της UNESCO. Κατά την περιήγησή μας στα ατμοσφαιρικά δρομάκια της παλιάς πόλης, θα θαυμάσουμε τη βυζαντινή και βενετσιάνικη κληρονομιά της, βλέποντας τον Καθεδρικό Ναό του Αγίου Τρύφωνα, τις εκκλησίες του Αγίου Λουκά και του Αγίου Νικολάου, καθώς και το Παλάτι του Πρίγκιπα. Στη συνέχεια, αναχωρούμε για το Ντουμπρόβνικ όπου θα γίνει η άφιξη και η τακτοποίηση στο ξενοδοχείο. Μετά το δείπνο, θα πραγματοποιήσουμε μια πρώτη βραδινή βόλτα για να γνωρίσουμε τη μοναδική ατμόσφαιρα της πόλης, πριν τη διανυκτέρευση. 
3Η ΗΜΕΡΑ: ΝΤΟΥΜΠΡΟΒΝΙΚ - ΠΑΛΙΑ ΠΟΛΗ & GAME OF THRONES 
Μετά το πρωινό, ξεκινάμε την ξενάγησή μας στο Ντουμπρόβνικ, το «Μαργαριτάρι της Αδριατικής». Θα περιηγηθούμε στην οχυρωμένη Παλιά Πόλη, που περιβάλλεται από επιβλητικά μεσαιωνικά τείχη, και θα ανακαλύψουμε τα διάσημα σημεία όπου γυρίστηκαν σκηνές της σειράς Game of Thrones. Κατά τη διάρκεια της περιήγησης, θα θαυμάσουμε το Μοναστήρι των Φραγκισκανών, το Παλάτι των Ρεκτόρων, τον Καθεδρικό Ναό, το παλιό λιμάνι και τον Ναό του Αγίου Βλασίου, προστάτη της πόλης. Στη συνέχεια, θα έχετε ελεύθερο χρόνο για να εξερευνήσετε την πόλη με τον δικό σας ρυθμό. Σας προτείνουμε προαιρετικά μια μίνι κρουαζιέρα γύρω από τα τείχη και το νησί Λόκρουμ, έναν περίπατο πάνω στα εντυπωσιακά τείχη ή μια ανάβαση με το τελεφερίκ στην κορυφή του λόφου Srđ για μια μοναδική πανοραμική θέα στην Αδριατική. Αργά το απόγευμα επιστρέφουμε στο ξενοδοχείο για δείπνο και διανυκτέρευση.
4Η ΗΜΕΡΑ: ΠΡΟΑΙΡΕΤΙΚΗ ΕΚΔΡΟΜΗ ΜΟΣΤΑΡ – BLAGAJ
 Μετά το πρωινό, αναχωρούμε για την προαιρετική ολοήμερη εκδρομή στη Βοσνία-Ερζεγοβίνη, με πρώτο σταθμό το ιστορικό Μόσταρ. Εκεί θα θαυμάσουμε την περίφημη Παλιά Γέφυρα (UNESCO) και θα περπατήσουμε στα γραφικά σοκάκια και τα παζάρια της πόλης, όπου η Ανατολή συναντά τη Δύση στις όχθες του ποταμού Νερέτβα. Στη συνέχεια, θα επισκεφθούμε το ειδυλλιακό Blagaj, ένα τοπίο εξαιρετικής φυσικής ομορφιάς στις πηγές του ποταμού Buna, όπου το διάσημο μοναστήρι στέκεται επιβλητικά στους πρόποδες των βράχων. Το απόγευμα επιστρέφουμε στο ξενοδοχείο για δείπνο και διανυκτέρευση. 5Η ΗΜΕΡΑ: ΑΝΑΧΩΡΗΣΗ - ΠΤΗΣΗ ΕΠΙΣΤΡΟΦΗΣ Πρωινή αναχώρηση από το ξενοδοχείο και μεταφορά στο αεροδρόμιο για την πτήση επιστροφής. Αφήνουμε πίσω μας εικόνες μοναδικής ομορφιάς, ιστορικές πόλεις, εντυπωσιακά τοπία και αξέχαστες εμπειρίες από ένα ταξίδι που συνδυάζει ιδανικά την ιστορία, τον πολιτισμό και τη γοητεία της Αδριατικής.
5Η ΗΜΕΡΑ: ΑΝΑΧΩΡΗΣΗ - ΠΤΗΣΗ ΕΠΙΣΤΡΟΦΗΣ 
Πρωινή αναχώρηση από το ξενοδοχείο και μεταφορά στο αεροδρόμιο για την πτήση επιστροφής. Αφήνουμε πίσω μας εικόνες μοναδικής ομορφιάς, ιστορικές πόλεις, εντυπωσιακά τοπία και αξέχαστες εμπειρίες από ένα ταξίδι που συνδυάζει ιδανικά την ιστορία, τον πολιτισμό και τη γοητεία της Αδριατικής.

	
ΠΕΡΙΟΔΟΣ ΤΑΞΙΔΙΟΥ
	
ΞΕΝΟΔΟΧΕΙΟ ΤΟΠΟΘΕΣΙΑ
	
ΔΙΑΤΡΟΦΗ
	ΤΙΜΗ ΔΙΚΛΙΝΟ/ΤΡΙΚΛΙΝΟ Non ref./Κανονική τιμή
	ΤΙΜΗ ΠΑΙΔΙΟΥ ΕΩΣ 12 ΕΤΩΝ Non ref./Κανονική τιμή

	




5 ΗΜΕΡΕΣ 21/10 - 25/10
	
[bookmark: _GoBack]Ramada by Wyndham 4* Ποντγκόριτσα Adria 4* Ντουμπρόβνικ
	




Πρωινό & 3 Δείπνα
	


499€ / 545€
	


289€ / 329€

	
	
Ramada by Wyndham 4* Ποντγκόριτσα Lapad 4* Ντουμπρόβνικ
	
	

539€ / 595€
	

319€ / 359€

	ΑΕΡΟΠΟΡΙΚΗ BULGARIA AIR Ντουμπρόβνικ - Θεσσαλονίκη 06.55 - 08.55

	ΠΕΡΙΛΑΜΒΑΝΕΤΑΙ ΤΟ ΣΥΝΟΛΟ ΤΩΝ ΦΟΡΩΝ ΑΕΡΟΔΡΟΜΙΟΥ



Περιλαμβάνονται: Αεροπορικά εισιτήρια μιας διαδρομής με απευθείας ναυλωμένη πτήση charter•Tέσσερις διανυκτερεύσεις, σύμφωνα με το πρόγραμμα•Μία αποσκευή 20kg, μία χειραποσκευή 8kg, προσωπικό αντικείμενο ή μικρή τσάντα•Πρωινό καθημερινά και 3 Δείπνα, Μεταφορές/Περιηγήσεις, σύμφωνα με το πρόγραμμα της εκδρομής•Αρχηγός/Συνοδός του γραφείου•Ασφάλιση αστικής ευθύνης. 

Δεν περιλαμβάνονται: Είσοδοι σε μουσεία & θεάματα, ο,τιδήποτε προαιρετικό ή προτεινόμενο•Οι δημοτικοί φόροι διαμονής•Ακουστικά για τις ξεναγήσεις: 3€ ανά άτομο•Κόστος προαιρετικής εκδρομής 4ης ημέρας: 45€ ενήλικας / 30€ παιδί.






